钦定古今图书集成/理学汇编/学行典/第210卷 > 沈贲〈弟鼎〉
## 钦定古今图书集成/理学汇编/学行典/第210卷 > 沈贲〈弟鼎〉

按《乌程县志》：沈贲、沈鼎与兄晋同居，有贼入室行劫，
晋逐之被杀，移尸舟中，欲载以去。贲偕鼎奋入贼舟，
夺还，殡于堂，因矢曰：“不获贼报兄，仇不复归。”同出求
贼踪迹，无所得。越半载，泊舟后林，与贼舟邻。贼羡二
人夺尸之义，中夜述其事以告。同党二人闻其语，待
旦密告村人，共执之送官论死。二人归，设祭于兄告
之。